CWT-GENCO ร่วงหนักชวดโรงไฟฟ้าขยะอุตฯ แม้ติดโผตัวเต็ง
CWT-GENCO น้ำตาร่วงหลังพลาดโรงไฟฟ้าขยะอุตฯแม้ติดโผตัวเต็ง โดย ณ เวลา 10.19 น. ราคาหุ้น CWT อยู่ที่ 4.06 บาท ลบ 0.60 บาท หรือ 12.88% ด้วยมูลค่าซื้อขาย 106.90 ล้านบาท , ราคาหุ้น GENCO อยู่ที่ 1.41 บาท ลบ 0.14 บาท หรือ 9.03% ด้วยมูลค่าซื้อขาย 31.75 ล้านบาท
31 ต.ค. 2559

ผู้สื่อข่าวรายงานว่า ราคาหุ้น บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT ณ เวลา 10.19 น. โดยอยู่ที่ 4.06 บาท ลบ 0.60 บาท หรือ 12.88% ด้วยมูลค่าซื้อขาย 106.90 ล้านบาท , ด้านราคาหุ้น บริษัทบริหารและพัฒนาเพื่อการอนุรักษ์สิ่งแวดล้อม จำกัด (มหาชน) หรือ GENCO อยู่ที่ 1.41 บาท ลบ 0.14 บาท หรือ 9.03% ด้วยมูลค่าซื้อขาย 31.75 ล้านบาท
เมื่อวันศุกร์ คณะกรรมการกำกับกิจการพลังงาน (กกพ.) ได้ประกาศรายชื่อ 7 บริษัทที่ได้รับคัดเลือกให้เป็นผู้ขายไฟฟ้าจากขยะอุตสาหกรรมในรูปแบบ Feed-in Tariff (FIT) โดยไม่มีชื่อบริษัทในกลุ่ม บมจ.บริหารและพัฒนาเพื่อการอนุรักษ์สิ่งแวดล้อม (GENCO) และบมจ.ชัยวัฒนา แทนเนอรี่ กรุ๊ป (CWT) รวมถึงบมจ.ซุปเปอร์บล๊อก (SUPER)